Hallituksen kanssa vuonna 2018 todettiin jo heti alussa, että halutaan tulevana vuonna käyttää rahaa tasaisesti kaikkiin tapahtumiin ja eri hankintoihin. Se näkyy tilinpäätöksessä verrattuna vuoteen 2017 monellakin sektorilla, sillä rahaa haluttiin laittaa bileiden lisäksi myös esimerkiksi liikunnan tapahtumiin sekä kulttuuritapahtumiin. Kuluissa erityisesti nousee esiin Marrasjuhlien menot, joka ylitti mitoitetun budjetin loppujen lopuksi aika paljon. Halusimme panostaa Marrasjuhliin enemmän kuin edellisinä vuosina, jonka takia myös kulut nousivat. Totesimme, että vuoden aikana kertynyttä ylijäämää on myös hyvä sijoittaa kyseiseen tapahtumaan.

Myös muiden tapahtumien menot kasvoivat, sillä kysyntä esimerkiksi Hämeenkadun approjen sekä Särkän märän lipuille on kasvanut. Tämän ansiosta myös lippuja hankittiin enemmän.

Myös uudet laulukirjat hankittiin kuluneena vuonna, jonka takia muiden tavaroiden myynnin menot kasvoivat merkittävästi.

Muut menot kasvoivat myös kuluneena vuonna, sillä hankimme aj-tilaan kauan kaivatun sohvan sekä jääkaapin, jotka oltiin budjetoitu edellisen vuoden ylijäämästä meidän hankittavaksi. Kolmantena hankintana oli JBL-kaiutin, joka oli myös budjetoitu ostettavaksi edellisen vuoden ylijäämästä.

Onnistunut valmennuskurssi mahdollisti vuoden aikana järjestettyjä tapahtumia sekä hankintoja. Kurssi tuotti vuonna 2018 enemmän kuin 2017 ja toivottavasti kehitys säilyy myös tänä vuonna, varsinkin jos kuluva kevät on viimeinen valmennuskurssia järjestettäessä. Myös viime keväänä alkanut collegemyynti oli toimiva ratkaisu varainhankinnalta. Kaiken kaikkiaan varainhankinta oli kuluneena vuonna hyvin tehokasta, jonka ansiosta myös hieman ylijäämää jäi vuodelle 2019 vuosijuhlien järjestämiseen.

Ylijäämää kuluneen vuoden aikana kertyi 752 euroa, joka on hyvä pohja tänä vuonna järjestettäville vuosijuhlille. Pyrimme hallituksen kanssa toteuttamaan järjestöllemme kuuluvaa plus-miinus-nolla-tavoitetta, mutta onnistuneen varainhankinnan ansiosta ylijäämää jäi vaikka rahaa käytimme tasaisesti pitkin vuotta.